ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
ఈపిఎఫ్ఓ తన సభ్యులలకు రెండవ విడత కోవిడ్-19 అడ్వాన్స్ పొందటానికి అనుమతిచ్చింది
కోవిడ్ 19 మహమ్మారి రెండవ వేవ్ దృష్ట్యా తీసుకున్న నిర్ణయమిది
కోవిడ్ -19 మహమ్మారి రెండవ వేవ్ లో తన ఖాతాదారులకు చేదోడు వాదోడుగా ఉండేందుకు ఈపిఎఫ్ఓ ఇప్పుడు దాని సభ్యులకు తిరిగి చెల్లించనవసరం లేని రెండవ కోవిడ్-19 అడ్వాన్స్ పొందటానికి అనుమతించింది. మహమ్మారి సమయంలో సభ్యుల ఆర్థిక అవసరాలను తీర్చడానికి ప్రత్యేక ఉపసంహరణను 2020 మార్చిలో ప్రధాన్ మంత్రి గారిబ్ కళ్యాణ్ యోజన  కింద ప్రవేశపెట్టారు. అధికారిక గెజిట్లో నోటిఫికేషన్ ద్వారా పేరా 68 ఎల్ కింద ఉప-పారా  ను చేర్చడం ద్వారా కార్మిక, ఉపాధి మంత్రిత్వ శాఖ ఉద్యోగుల ప్రావిడెంట్ ఫండ్స్ పథకం 1952 లో ఈ సవరణ చేశారు.
ఈ నిబంధన ప్రకారం, మూడు నెలల పాటు ప్రాథమిక వేతనాలు, కరువు భత్యం తిరిగి చెల్లించనవసరం లేని విధంగా తీసుకోవొచ్చు లేదా ఇపిఎఫ్ ఖాతాలో సభ్యుల క్రెడిట్కు 75% వరకు, ఏది తక్కువైతే అది పొందవచ్చు. సభ్యులు తక్కువ మొత్తానికి కూడా దరఖాస్తు చేసుకోవచ్చు.
మహమ్మారి సమయంలో కోవిడ్ -19 అడ్వాన్స్ ఇపిఎఫ్ సభ్యులకు గొప్ప సహాయంగా ఉంది, ముఖ్యంగా నెలవారీ వేతనాలు రూ. 15,000 ఉన్నవారికి ఉపయోగంగా ఉంది. ఇప్పటి వరకు ఈపిఎఫ్ఓ 76.31 లక్షలకు పైగా కోవిడ్-19 అడ్వాన్స్ క్లెయిమ్లను పరిష్కరించింది. తద్వారా మొత్తం రూ. 18,698.15 కోట్లు చెల్లించింది.
ప్రస్తుత పరిస్థితుల్లో సభ్యులకు అకస్మాత్తుగా అవసరం వచ్చినపుడు కోవిడ్-19 క్లెయిమ్ లకు అధిక ప్రాధాన్యతనివ్వాలని నిర్ణయించారు. ఈ క్లెయిమ్ లు అందిన వెంటనే మూడురోజుల్లోపు పరిష్కరించడానికి ఈపిఎఫ్ఓ కట్టుబడి ఉంది. ఈపిఎఫ్ఓ అటువంటి సభ్యులందరికీ సంబంధించి ఆటో-క్లెయిమ్ సెటిల్మెంట్ ప్రాసెస్ను ఏర్పాటు చేసింది. దీని కేవైసి అవసరాలు అన్ని విధాలుగా పూర్తయ్యాయి. ఇంతకు ముందు క్లెయిమ్ల పరిష్కరించడానికి చట్టబద్ధమైన కాలపరిమితి 20 రోజులు ఉన్న విధానాన్ని ప్రస్తుత ఆటో-మోడ్ ఆఫ్ సెటిల్మెంట్ కేవలం 3 రోజులకె పరిష్కరిస్తుంది.
నూతన మరియు పునరుత్పాదక శక్తి మంత్రిత్వ శాఖ
రాజ్యాంగ దినోత్సవాన్ని జరుపుకున్న ఐఆర్ఇడిఎ
భారత రాజ్యాంగ, భారత్ అనే భావన అన్న అంశంపై వెబినార్ను నిర్వహించడం ద్వారా శనివారం నాడు భారత పునరావృత ఇంధ అభివృద్ధి ఏజెన్సీ లిమిటెడ్ ను రాజ్యాంగ దినోత్సవ వేడుకలను నిర్వహించింది. రాజ్యాంగం ప్రాముఖ్యతను, భారత రాజ్యాంగ పితామహుడు శ్రీ బి.ఆర్. అంబేడ్కర్ ఆలోచనలను, భావనలను వ్యాప్తి చేయడం కోసం ప్రతి ఏడాదీ 26 నవంబర్న జాతీయ న్యాయ దినోత్సవం లేదా సంవిధాన్ దివస్గా జరుపుకుంటారు.
ఈ వెబినార్ ను యంగ్శాల, భోపాల్పార్లమెంటు సభ్యుడు, కానిస్టిట్యూషన్ వాల్యూస్ ఫెలో ఆఫ్ స్కూల్ ఫర్ డెమొక్రసీ , రాజస్థాన్ సభ్యుడు శ్రీ నితీష్ వ్యాస్ నిర్వహించారు. రాజ్యాంగ విలువలు, భారత రాజ్యాంగ మూల సిద్ధాంతాలు, ప్రస్తుత కాలంలో దాని ఔచిత్యాన్ని శ్రీ వ్యాస్ ఉద్ఘాటించారు.
న్యాయం, స్వేచ్ఛ, సమానత్వం, సౌభ్రాతృత్వానికి సంబంధించి రాజ్యాంగంలో పొందుపరిచిన నాలుగు విలువలను సంగ్రహించి, అమలు చేయడంలోనే సంవిధాన్ దివస్ను జరుపుకునే స్ఫూర్తిదాగి ఉందని దృశ్య మాధ్యమం ద్వారా ఐఆర్ఇడిఎ అధికారులను ఉద్దేశించి ప్రసంగిస్తూ ఐఆర్ఇడిఎ సిఎండి పేర్కొన్నారు.మన వ్యక్తిగత, వృత్తిపరమైన జీవితంలో ఈ సిద్ధాంతాలను అమలు చేసేందుకు నిరంతర కృషి చేస్తూ, దాని స్ఫూర్తికి కట్టుబడి ఉంటే, రానున్న అన్ని కాలాలలోనూ రాజ్యాంగం భారతదేశానికి సేవలనందించగలదు.
ఈ వెబినార్కు ఐఆర్ఇడిఎ డైరెక్టర్ , ఇతర అధికారులు దృశ్యమాధ్యమం ద్వారా హాజరయ్యారు. వెబినార్ అనంతరం భారత రాజ్యాంగ పీఠికపై ప్రతిజ్ఞను చేయించారు.
ప్రధాన మంత్రి కార్యాలయం
ధను యాత్ర ఆరంభం అయిన సందర్భాన్ని పురస్కరించుకొని అందరికి అభినందనల ను తెలిపిన ప్రధాన మంత్రి
ధను యాత్ర ఆరంభం కావడాన్ని పురస్కరించుకొని అందరికి ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. హుషారు ఉట్టిపడే ధను యాత్ర కు ఒడిశా సంస్కృతి తో ముడిపడి ఉంది.
ప్రధాన మంత్రి ఒక ట్వీట్ లో -
‘‘చైతన్యం తొణికిసలాడే ధను యాత్ర ఒడిశా సంస్కృతి తో పెనవేసుకుపోయివుంది. ఈ యాత్ర ఆరంభం అవుతున్న తరుణం లో, అందరికి ఇవే నా యొక్క అభినందన లు. ఈ యాత్ర మన సమాజం లో సద్భావన ను మరియు ఉల్లాసాన్ని పెంపొందింప చేయు గాక.’’ అని పేర్కొన్నారు.
జల శక్తి మంత్రిత్వ శాఖ
జలశక్తి శాఖ సహాయమంత్రి అరుణాచల్ ప్రదేశ్ లోని పసిఘాట్ వద్ద బ్రహ్మపుత్ర అమంత్రన్ అభియాన్లో పాల్గొన్నారు.
అరుణాచల్ ప్రదేశ్లోని పాసిఘాట్ వద్ద బ్రహ్మపుత్ర బోర్డు ఏర్పాటు చేసిన బ్రహ్మపుత్ర అమంత్రాన్ అభియాన్ - రివర్ రాఫ్టింగ్ యాత్ర మరియు బహిరంగ సభలో జల్ శక్తి మరియు సామాజిక న్యాయం మరియు సాధికారత శాఖ సహాయ మంత్రి శ్రీ రత్తన్ లాల్ కటారియా పాల్గొన్నారు. శ్రీ పెమా ఖండు నాయకత్వంలో అరుణాచల్ ప్రదేశ్ ప్రభుత్వం బ్రహ్మపుత్ర బోర్డు ప్రారంభించిన ఐఇసి ప్రచారానికి అందించిన సహకారాన్ని మంత్రి ప్రశంసించారు. రాఫ్టింగ్ యాత్ర మరియు రిట్రీచ్ కార్యక్రమం డిసెంబర్ 23 న అరుణాచల్ ప్రదేశ్ వద్ద జెల్లింగ్ నుండి ప్రారంభమైంది. 2021 జనవరి 21 న అస్సాంలోని అస్సామెరాల్గాలో ఇది ముగుస్తుంది. "నదులతో జీవనం" అనే పేరుతో చేపట్టిన ఈ నెలరోజుల కార్యక్రమం బ్రహ్మపుత్ర నదిపట్ల ప్రజల్లో అవగాహన పెంచే లక్ష్యంతో చేపట్టారు. అరుణాచల్ప్రదేశ్లో భారతదేశంలోకి ప్రవేశించే ఈ ప్రధాన నది బంగ్లాదేశ్లోకి ప్రవేశించే ముందు అస్సాం గుండా ప్రవహిస్తుంది. అక్కడ గంగా నదితో కలిసి బంగాళాఖాతంలో కలుస్తుంది.
ఈ కార్యక్రమంలో శ్రీ కటారియా.. ఐఐటి గువహతి, ఎన్డీఆర్ఎఫ్ సభ్యులు, నార్త్ ఈస్టర్న్ స్పేస్ అప్లికేషన్ సెంటర్ షిల్లాంగ్, సెంట్రల్ వాటర్ కమిషన్, ఇండియన్ మెట్రోలాజికల్ డిపార్ట్మెంట్ గౌహతి, శాస్త్రవేత్తలు మరియు ఇంజనీర్లు జల్ శక్తి మంత్రాలయ ప్రయత్నాల గురించి వివరించారు. ఇంటిగ్రేటెడ్ విధానాన్ని అవలంబించడం ద్వారా నీటి సంబంధిత సమస్యలను పరిష్కరించడంపై ప్రసంగించారు. 2019 లో మంత్రిత్వ శాఖ అమలు చేసిన గంగా అమంత్రాన్ అభియాన్కు వచ్చిన ఆశ్చర్యకరమైన స్పందన వచ్చిందని దాంతో బ్రహ్మపుత్ర అమంత్రాన్ అభియాన్ చేపట్టామని ఆయన తెలియజేశారు. ప్రభుత్వ నమామి గంగే ప్రోగ్రాం కింద జరుగుతున్న పనుల గురించి ఆయన కార్యక్రమంలో పాల్గొన్న వారికి వివరించారు.
నదులు మరియు మానవ నాగరికత మధ్య ఉన్న విడదీయరాని సంబంధాన్ని శ్రీ కటారియా వివరించారు. చారిత్రాత్మకంగా భూమి మీద ఉన్న అన్ని నాగరిక సమాజాలు జీవితానికి ప్రధాన వనరుగా ఉన్నందున నదులతో పాటు ఉద్భవించాయి. అయినప్పటికీ జనాభా పెరుగుదల మరియు పట్టణీకరణ కారణంగా మన నదీ వ్యవస్థలపై ఒత్తిడి పెరిగింది. కాలుష్యం యొక్క తీవ్రమైన సమస్యను కూడా ఎదుర్కొంటున్నాయి. ఎందుకంటే వివిధ పరిశ్రమల నుండి వచ్చే వ్యర్థాలు ఎటువంటి ఫిల్టరేషన్ లేకుండా నదుల్లో కలిసిపోతున్నాయి. మన నదులను కాలుష్య కోరలనుండి విడిపించేందుకు అందరూ కట్టబడి ఉండాలని ప్రతిజ్ఞ చేయించారు. “నిర్మల్టా” మరియు “అవిరాల్టా” వైపు పనిచేయాలని శ్రీ కటారియా పాల్గొన్న వారందరినీ అభ్యర్థించారు. నది పరిరక్షణ మరియు అభివృద్ధి ఒకదానికొకటి పూర్తి అయ్యేలా చూసుకోవటానికి "నది సమకాలీకరించబడిన అభివృద్ధి" అనే భావనపై ఆయన ఉద్ఘాటించారు. అవగాహన కార్యక్రమం మరియు బ్రహ్మపుత్ర బోర్డు నిర్వహించిన వివిధ పోటీలలో పాల్గొన్నందుకు విద్యార్థులకు అవార్డులు పంపిణీ చేశారు. బ్రహ్మపుత్ర బోర్డు చైర్మన్ శ్రీ రాజీవ్ యాదవ్, కార్యదర్శి ఎస్ వి.డి రాయ్, రాష్ట్ర మరియు కేంద్ర ప్రభుత్వ అధికారులు ఈ కార్యక్రమంలో పాల్గొన్నారు.
పరివాహక ప్రాంతాల్లో కోత మరియు వరదలకు ఈ నది కారణమైంది. అందువల్ల నదులతో నివసించే ఇతివృత్తం, ఈ ప్రాంతంలో జీవన వనరుగా పనిచేసే ప్రజలకు మరియు బ్రహ్మపుత్ర నదికి మధ్య ఉన్న సంబంధాన్ని తిరిగి పెంపొందించే ప్రయత్నం జరుగుతోంది. ఈ కార్యక్రమంలో ప్రధాన ఆంశం ఎన్డిఆర్ఎఫ్ బృందం చేపట్టిన రాఫ్టింగ్. అరుణాచల్ ప్రదేశ్ మరియు అస్సాం రాష్ట్రాల గుండా వెళుతున్న బ్రహ్మపుత్ర నది వెంట ఈ రాఫ్టింగ్ సాగుతుంది. నదీ తీర నగరాలు మరియు పట్టణాల్లో అవగాహన పెంపొందించే కార్యక్రమం నిర్వహించబడుతుంది.
మంత్రిమండలి
విద్యుత్తు సరఫరా రంగం లో సహకారానికి జపాన్ కోల్ ఎనర్జి సెంటర్ కు మరియు భారతదేశానికి మధథ్య ఎంఒయు కు ఆమోదం తెలిపిన మంత్రిమండలి
మన్నికైనటువంటి, స్థిరమైనటువంటి మరియు కర్బనాన్ని తక్కువ స్థాయి లో ఉపయోగించుకొనేటటువంటి విద్యుత్తు ను సరఫరా చేస్తూ పర్యావరణ పరం గా మెరుగుదల కు తోడ్పడేలా జపాన్ కు మరియు భారతదేశాని కి మధ్య సహకారానికి ఉద్దేశించిన ఓ అవగాహనపూర్వక ఒప్పంద పత్రం పై సెంట్రల్ ఇలెక్ట్రిసిటి ఆథారిటి, ఇండియా, ఇంకా జపాన్ కోల్ ఎనర్జి సెంటర్ సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు మన్నికైనటువంటి, స్థిరమైనటువంటి మరియు కర్బనాన్ని తక్కువ స్థాయి లో ఉపయోగించుకొనేటటువంటి విద్యుత్తు ను అభివృద్ధిపరచే ప్రక్రియల ను వేగిరపరచడం లో తల ఎత్తే సమస్యల ను పరిష్కరించేందుకు, ఎదురయ్యే అడ్డంకుల ను తొలగించేందుకు తోడ్పడే ఒక ఫ్రేం వర్క్ ను సమకూర్చుతుంది. దీనికిగాను అధ్యయనాలు, శిక్షణ కార్యక్రమం మరియు జ్ఞానాన్ని పరస్పరం పంచుకొనే కార్యకలాపాల ను ఓ మాధ్యమం గా వినియోగించుకొంటారు. తద్వారా అందే ఫలితాలు భారతదేశం లో విద్యుత్తు సమగ్ర అభివృద్ధి కి అనుకూలంగా ఉండగలగడం తో పాటు భారత ప్రభుత్వం సంబంధిత విధానాన్ని త్వరిత గతి న అమలు చేసేందుకు కూడా ఉపకరిస్తాయి.(Visitor Counter : 130
రక్షణ మంత్రిత్వ శాఖ
మొజాంబిక్లోని మపుటో రేవును సందర్శించిన ఐఎన్ఎస్ సుజాత
దక్షిణ నావికాదళ కమాండ్, కొచ్చి స్థితమైన ఐఎన్ఎస్ సుజాత అన్న ఓడ19 నుంచి 21 మార్చి 2023 వరకు విదేశీ విస్తరణ, మోహరింపులో భాగంగా మొజాంబిక్లోని పోర్ట్ మపుటో రేవును సందర్శించింది.
జెట్టీ లో మొజాంబికన్ నావికాదళ బ్యాండ్, సంప్రదాయ ప్రదర్శనల మధ్య ఈ ఓడను కెప్టెన్ నితిన్ కపూర్, డిఎ ప్రిటోరియా కమాండెంట్ ఎన్ఆర్ఎన్ శివబాబు, కోస్ట్గార్డ్ అఫ్లోట్  సహాయక బృందం, మొజాంబికన్ నావికాదళం నుంచి కెప్టెన్ ఫ్లోరెంటినో జోస్ నార్కిసో కోలాహలం నడుమ ఘనస్వాగతం పలికారు.
మొజాంబిక్ నావికాదళ కమాండింగ్ అధి రేర్ అడ్మిరల్ యుగెనియో దియాస్ దా సిల్వా మాటుకాను, మపుటో మేయర్ ఎనియాస్ దా కన్సీకావ్ కొమిచె, భారత హైకమిషనర్ గౌరవనీయ అంకన్ బెనర్జీ, ఇతర పౌర ప్రముఖులను ఐఎన్ఎస్ సుజాత కమాండింగ్ అధికారి కలుసుకున్నారు.
మొజాంబిక్ నావికాదళానికి చెందిన దాదాపు 40మంది సిబ్బంది శిక్షణా సౌకర్యాల పరిశీలన, డైవింగ్ ఆప్స్ గురించి సంక్షిప్త సమాచారం, విబిఎస్ఎస్ & తేలికపాటి ఆయుధాలలో శిక్షణ, దృశ్యమాధ్యమం ద్వారా సమాచారం, యంత్రాల నిర్వహణ, ఓడలో పారిశుద్ధ్యం సహా క్రాస్ డెక్  శిక్షణ కోసం ఓడను సందర్శించారు. ఉదయం అందరికీ యోగా సెషన్, ఫుట్బాల్ మ్యాచ్ సహా వివిధ కార్యకలాపాలను ఇరు నావికాదళాల సిబ్బంది మధ్య నిర్వహించారు. సుజాత్ ఓడపై ఇచ్చిన ఆతిథ్యానికి/ విందుకి పలు భారతీయ/ మొజాంబిక్ ప్రముఖులు/ రాయబారులు హాజరయ్యారు.
ఐఎన్ఎస్ సుజాత మొజాంబిక్లోని మపుటోను సందర్శించడం అన్నది ఇరు నావికాదళాల మధ్య ద్వైపాక్షిక సంబంధాలను, పరస్పర సహకారాన్ని మరింత పెంచింది.
పర్యటక మంత్రిత్వ శాఖ
జాతీయ పర్యాటక పోలీస్ విధానంపై ఏర్పాటైన జాతీయ సదస్సులో అక్టోబర్ 19న ప్రసంగించనున్న లోక్ సభ స్పీకర్ శ్రీ ఓం బిర్లా
హోం వ్యవహారాల మంత్రిత్వ శాఖ మరియు బ్యూరో ఆఫ్ పోలీస్ రీసెర్చ్ అండ్ డెవలప్మెంట్ సహకారంతో సదస్సు నిర్వహిస్తున్న పర్యాటక మంత్రిత్వ శాఖ
పర్యాటక రంగానికి అనువైన జాతీయ స్థాయి పర్యాటక పోలీస్ విధానం రూపకల్పన లక్ష్యంగా జాతీయ సదస్సు నిర్వహణ
సదస్సులో ప్రసంగించనున్న కేంద్ర పర్యాటక శాఖ మంత్రి శ్రీ జి.కిషన్ రెడ్డి, పర్యాటక శాఖ సహాయ మంత్రి శ్రీ శ్రీపాద్ యెస్సో నాయక్, హోంశాఖ సహాయ మంత్రి శ్రీ నిత్యానంద రాయ్
హోం వ్యవహారాల మంత్రిత్వ శాఖ మరియు బ్యూరో ఆఫ్ పోలీస్ రీసెర్చ్ అండ్ డెవలప్మెంట్  సహకారంతో అన్ని రాష్ట్రాలు/ కేంద్రపాలిత ప్రాంతాల పోలీస్ డిపార్ట్మెంట్ డైరెక్టర్ జనరల్స్/ఇన్స్పెక్టర్ జనరల్స్ జాతీయ సదస్సును కేంద్ర పర్యాటక శాఖ నిర్వహిస్తోంది. యూనిఫాం టూరిస్ట్ పోలీస్ స్కీమ్, న్యూ ఢిల్లీలోని విజ్ఞాన్ భవన్లో 2022 అక్టోబర్ 19న జరిగే సదస్సులో లోక్సభ స్పీకర్ శ్రీ ఓం బిర్లా ముఖ్య అతిథిగా పాల్గొంటారు. సదస్సుకు కేంద్ర పర్యాటక, సాంస్కృతిక , ఈశాన్య ప్రాంత అభివృద్ధి మండలి శాఖ మంత్రి శ్రీ జి. కిషన్ రెడ్డి హాజరవుతారు.
పర్యాటక శాఖ సహాయ మంత్రి శ్రీ శ్రీపాద్ యెస్సో నాయక్, హోంశాఖ సహాయ మంత్రి శ్రీ నిత్యానంద రాయ్, హోంశాఖ కార్యదర్శి శ్రీ అజయ్ కుమార్ భల్లా, పర్యాటక శాఖ కార్యదర్శి శ్రీ అరవింద్ సింగ్, బ్యూరో ఆఫ్ పోలీస్ రీసెర్చ్ అండ్ డెవలప్మెంట్ డైరెక్టర్ జనరల్ శ్రీ బాలాజీ శ్రీవాత్సవ, హోంశాఖ విదేశీ వ్యవహారాల సంయుక్త కార్యదర్శి, రాజస్థాన్, కేరళ, గోవా, మేఘాలయ రాష్ట్రాల పర్యాటక శాఖ కార్యదర్శులు, అన్ని రాష్ట్రాలు/కేంద్రపాలిత ప్రాంతాల డిజిలు /ఐజీలు, హోంశాఖ,పర్యాటక శాఖ, బ్యూరో ఆఫ్ పోలీస్ రీసెర్చ్ అండ్ డెవలప్మెంట్ సీనియర్ అధికారులు సదస్సులో పాల్గొంటారు.
పర్యాటక రంగానికి అనువైన జాతీయ స్థాయి పర్యాటక పోలీస్ విధానం రూపకల్పన లక్ష్యంగా జాతీయ సదస్సు నిర్వహిస్తున్నారు. అన్ని రాష్ట్రాల డీజీ/ఐజీ అధికారులు పాల్గొనే సదస్సులో పర్యాటక కేంద్రాలు వాటి చుట్టుపక్కల ప్రాంతాల్లో దేశ విదేశీ పర్యాటకులకు భద్రత, రక్షణ కల్పించేందుకు అత్యధిక ప్రాధాన్యత ఇచ్చేలా జాతీయ స్థాయిలో విధానాన్ని రూపొందించడం, పటిష్ట పోలీసు వ్యవస్థ రూపకల్పన అంశాలను జాతీయ సదస్సులో చర్చిస్తారు.
పర్యాటక రంగానికి అనువైన పోలీస్ వ్యవస్థపై బ్యూరో ఆఫ్ పోలీస్ రీసెర్చ్ అండ్ డెవలప్మెంట్ రూపొందించిన నివేదికను సదస్సులో చర్చిస్తారు. నివేదిక అమలు చేయడానికి తీసుకోవాల్సిన చర్యలపై హోంశాఖ, పర్యాటక శాఖ, రాష్ట్రాలు/కేంద్రపాలిత ప్రాంతాల ప్రతినిధులకు బ్యూరో ఆఫ్ పోలీస్ రీసెర్చ్ అండ్ డెవలప్మెంట్ సలహాలు, సూచనలు అందిస్తుంది. దేశ, విదేశీ పర్యాటకులకు అవసరమైన భద్రత, రక్షణ కల్పించేందుకు రాష్ట్రాలు/ కేంద్రపాలిత ప్రాంతాల్లో ప్రత్యేకంగా పోలీసు సిబ్బందిని నియమించే అంశంపై కార్యాచరణ రూపొందించాలని లక్ష్యంతో సదస్సును నిర్వహిస్తున్నారు. పర్యాటక మంత్రిత్వ శాఖ, హోం వ్యవహారాల మంత్రిత్వ శాఖ, బ్యూరో ఆఫ్ పోలీస్ రీసెర్చ్ అండ్ డెవలప్మెంట్ మరియు రాష్ట్ర ప్రభుత్వాలు/ కేంద్రపాలిత ప్రాంతాల పరిపాలన యంత్రాంగాలను ఒక వేదిక పైకి తెచ్చి సమన్వయంతో కలిసి పనిచేసి పర్యాటక పోలీసు వ్యవస్థను పటిష్టంగా అమలు చేసేందుకు అవసరమైన ప్రణాళిక రూపొందించేందుకు సదస్సు కృషి చేస్తుంది. జాతీయ స్థాయిలో పర్యాటక పోలీసు విధానం అమలు చేసి రాష్ట్రాలు/ కేంద్రపాలిత ప్రాంతాల్లో స్వదేశీ, విదేశీ పర్యాటకుల నిర్దిష్ట అవసరాలను గుర్తించి తగిన చర్యలు అమలు చేసే అంశాలను సదస్సులో చర్చిస్తారు. ప్రపంచ స్థాయిలో భారతదేశంలో పర్యాటకుల రక్షణ, భద్రతకు సంబంధించి నెలకొన్న అపోహలు తొలగించి, భారతదేశాన్ని పర్యాటకుల స్వర్గ ధామంగా మార్చి భారతదేశాన్ని తప్పనిసరిగా సందర్శించాల్సిన గమ్యస్థానంగా మార్చడంలో సహాయపడుతుంది.
ఉక్కు మంత్రిత్వ శాఖ
జాతీయ స్థాయి జెసిఎస్ఎస్ఐ ఇస్పత్ సురక్ష పురస్కార్ పొందిన ఆర్ఐఎన్ఎల్
22-03-2023 న ఎస్ఎస్ఓ రాంచీలో జెసిఎస్ఎస్ఐ నిర్వహించిన వార్షిక అవార్డుల కార్యక్రమంలో ఆర్ఐఎన్ఎల్ విశాఖపట్నం జాతీయ స్థాయి భద్రత అవార్డు "ఇస్పత్ సురక్ష పురస్కార్" ను అందుకుంది. 2020-21, 2021-22 సంవత్సరాలకు గాను బీఎఫ్,ముడి సరుకుల విభాగంలో ఆర్ఐఎన్ఎల్ నాలుగు బహుమతులు గెల్చుకుంది. 2021-22 సంవత్సరానికి గాను నిర్వహణ, సర్వీస్ రంగంలో ఆర్ఐఎన్ఎల్ ఈ అవార్డు పొందింది. . 2022 సంవత్సరానికి గాను ' కాంట్రాక్టు కార్మికులు ప్రమాదంలో ప్రాణాలు కోల్పోకుండా ఉండడం ' విభాగంలో విశాఖపట్నం ఆర్ఐఎన్ఎల్ అవార్డును దక్కించుకుంది.
జాతీయ స్థాయిలో ప్రతిష్టాత్మక ఇస్పత్ సురక్ష పురస్కారం గెలుచుకునేందుకు కృషి చేసిన సిబ్బందిని ఆర్ఐఎన్ఎల్ సీఎండీ శ్రీ అతుల్ భట్, డైరెక్టర్ , అడిషనల్ ఛార్జ్ డైరెక్టర్  ఏకే బాగ్చి అభినందించారు.
ఉక్కు పరిశ్రమలో భద్రత, ఆరోగ్యం మరియు పర్యావరణం పై ఏర్పాటైన సంయుక్త కమిటీ ని గతంలో 'ఉక్కు పరిశ్రమకు భద్రతపై స్టాండింగ్ కమిటీ'  అని వ్యవహరించేవారు. 1973 ఏప్రిల్ 27 నుంచి జెసిఎస్ఎస్ఐ ఉనికిలోకి వచ్చింది.
ప్రభుత్వ మరియు ప్రైవేటు రంగ ఉక్కు కంపెనీలకు చెందిన మేనేజ్ మెంట్ మరియు ట్రేడ్ యూనియన్ ప్రతినిధులతో ఒక ప్రత్యేకమైన జాతీయ స్థాయి ద్వైపాక్షిక వేదికగా జెసిఎస్ఎస్ఐ పనిచేస్తోంది.
సమాచార, ప్రసార మంత్రిత్వ శాఖ
2021-22లో భారతదేశానికి వ్యతిరేకంగా పనిచేస్తున్న 747 వెబ్సైట్లు, 94 యూట్యూబ్ ఛానెల్లు తొలగించబడ్డాయి: కేంద్ర మంత్రి శ్రీ అనురాగ్ ఠాకూర్
2021-22లో దేశ ప్రయోజనాలకు వ్యతిరేకంగా పనిచేస్తున్న యూట్యూబ్ ఛానెల్లపై మంత్రిత్వ శాఖ కఠిన చర్యలు తీసుకుందని కేంద్ర సమాచార, ప్రసార శాఖ మంత్రి శ్రీ అనురాగ్ ఠాకూర్ ఈరోజు తెలిపారు. రాజ్యసభలో ఒక ప్రశ్నకు సమాధానమిస్తూ, 94 యూట్యూబ్ ఛానెల్లు, 19 సోషల్ మీడియా ఖాతాలు మరియు 747 యూఆర్ఎల్లకు వ్యతిరేకంగా మంత్రిత్వ శాఖ చర్యలు తీసుకుందని, వాటిని బ్లాక్ చేసిందని శ్రీ ఠాకూర్ చెప్పారు. ఈ చర్యలు సెక్షన్ 69A ఇన్ఫర్మేషన్ టెక్నాలజీ యాక్ట్ 2000 ప్రకారం తీసుకోబడ్డాయి.
తప్పుడు /నకిలీ వార్తలను వ్యాప్తి చేయడం ద్వారా, ఇంటర్నెట్లో ప్రచారం చేయడం ద్వారా దేశ సార్వభౌమత్వానికి వ్యతిరేకంగా పనిచేసే ఏజెన్సీల పై ప్రభుత్వం కఠినంగా వ్యవహరిస్తుందని మంత్రి అన్నారు.
(
మానవ వనరుల అభివృద్ధి మంత్రిత్వ శాఖ
పరీక్షా పె చర్చ 2023 ఏర్పాట్లను సమీక్షించిన శ్రీ ధర్మేంద్ర ప్రధాన్
పరీక్షా పె చర్చ 2023కు జరుగుతున్న ఏర్పాట్లను కేంద్ర విద్య, నైపుణ్యాల అభివృద్ధి & వ్యవస్థాపకత మంత్రి శ్రీ ధర్మేంద్ర ప్రధాన్, విద్యా మంత్రిత్వ శాఖ సహాయ మంత్రులు శ్రీమతి అన్నపూర్ణా దేవి, డాక్టర్ సుభాష్ సర్కార్తో కలిసి సమీక్షించారు.
పాఠశాల విద్య& అక్షరాస్యత, డిఒఎస్ఇఎల్ విభాగం కార్యదర్శి శ్రీ సంజయ్ కుమార్, సమాచార& ప్రసార మంత్రిత్వ శాఖ కార్యదర్శి శ్రీ అపూర్వ చంద్ర, విద్యా మంత్రిత్వ శాఖ, సమాచార & ప్రసార మంత్రిత్వ శాఖ, ప్రెస్ ఇన్ఫర్మేషన్ బ్యూరో, ఎన్సిఇఆర్టి, సిబిఎస్ఇ, ఎన్విఎస్, కేంద్రీయ విద్యాలయ సంగఠన్ & మై గవ్ కు చెందిన సీనియర్ అధికారులు సమావేశానికి హాజరయ్యారు.
పిపిసి 2023 సందర్భంగా విద్యార్ధులు, తల్లిదండ్రులు, ఉపాధ్యాయులతో సంభాషణలను మరింత విస్త్రతంగా లోతుగా చేయాలని సమావేశంలో మంత్రి పిలుపిచ్చారు.
ప్రధానమంత్రి నరేంద్ర మోడీ నిర్వహించే పిపిసి 2023 పరీక్షా కాలానికి ముందు విద్యార్ధులకు ప్రేరణను, శక్తిని ఇస్తుందని శ్రీ ప్రధాన్ అన్నారు.
PIB Headquarters
సికింద్రాబాద్ పరేడ్ మైదానంలో పరాక్రమ్ పర్వ్ విజయోత్సవాలు
స్థానిక పరేడ్ మైదానంలో శనివార౦ రోజున పరాక్రమ పర్వ్ విజయోత్సవాలను ఘనంగా నిర్వహించారు. 2016 సెప్టెంబర్లో పాక్ ప్రేరేపిత ఉగ్రవాద స్థావరాలను లక్ష్యంగా చేసుకుని భారత ఆర్మీ సర్జికల్ దాడులు చేసిన స౦దర్భ౦గా ఈ విజయోత్సవాలు భారత సైన్యం ఆధ్వర్యంలో జరిగాయి . సైన్యం సర్జికల్ దాడులకు గుర్తుగా ఈ వేడుకలను నిర్వహించారు. కార్యక్రమంలో భాగంగా యుద్ధ సామాగ్రి, ట్యాంకులు, రైఫిళ్లు, రాడార్లను నగరవాసుల కోస౦ ప్రదర్శించారు. యుద్ద సామాగ్రిని దగ్గరగా పరిశీలి౦చడానికి విద్యార్థులకు, యువతకు ఈ ప్రదర్శన ఓ గొప్ప అవకాశ౦.
(Visitor Counter : 56
హోం మంత్రిత్వ శాఖ
'రాష్ట్రీయ పురస్కార్' పోర్టల్ ప్రారంభం.. వివిధ అవార్డుల కోసం నామినేషన్లకు ఆహ్వానం
భారత ప్రభుత్వంలోని వివిధ మంత్రిత్వ శాఖలు/డిపార్ట్మెంట్లు/ ఏజెన్సీల అవార్డులన్నింటినీ ఒకే వేదికపైకి తీసుకురావడానికి ప్రభుత్వం ఒక ఉమ్మడి 'రాష్ట్రీయ పురస్కార్' పోర్టల్ను  అభివృద్ధి చేసింది.
ప్రభుత్వం ఇచ్చే అవార్డుల ప్రజా భాగస్వామ్యం , పారదర్శకతను పెంపొందించేందులా ఈ పోర్టల్ను ప్రభుత్వం  అభివృద్ధి చేసింది. ఈ పోర్టల్ ప్రతి పౌరుడు లేదా సంస్థను భారత ప్రభుత్వం స్థాపించిన వివిధ అవార్డుల కోసం వ్యక్తులు/సంస్థలను నామినేట్ చేయడానికి వీలు కల్పిస్తుంది. ప్రస్తుతం, కింది అవార్డుల కోసం నామినేషన్లు/సిఫార్సులు తెరవబడి ఉన్నాయి:
పద్మ అవార్డులు - చివరి తేదీ 15/09/2022
ఫారెస్ట్రీలో అత్యుత్తమ జాతీయ అవార్డు 2022- చివరి తేదీ 30/09/2022
జాతీయ గోపాల్ రత్న అవార్డు 2022- చివరి తేదీ 15/09/2022
నేషనల్ వాటర్ అవార్డ్స్ 2022-చివరి తేదీ 15/09/2022
సీనియర్ సిటిజన్లకు జాతీయ అవార్డు -వయోశ్రేష్ఠ సమ్మాన్ 2022- చివరి తేదీ 29/08/2022
నేషనల్ అవార్డ్ ఫర్ ఇండివిజువల్ ఎక్సలెన్స్ 2021- చివరి తేదీ 28/08/2022
నేషనల్ అవార్డ్ ఫర్ ఇండివిజువల్ ఎక్సలెన్స్ 2022- చివరి తేదీ 28/08/2022
వికలాంగులకు సాధికారత కల్పించడంలో నిమగ్నమైన సంస్థలకు జాతీయ అవార్డులు 2021- చివరి తేదీ 28/08/2022
వికలాంగులకు సాధికారత కల్పించడంలో నిమగ్నమైన సంస్థలకు జాతీయ అవార్డులు 2022- చివరి తేదీ 28/08/2022
జాతీయ సీఎస్ఆర్ అవార్డులు 2022- చివరి తేదీ 31/08/2022
నారీ శక్తి పురస్కార్ 2023- చివరి తేదీ 31/10/2022
సుభాష్ చంద్రబోస్ ఆపద ప్రబంధన్ పురస్కార్ 2023- చివరి తేదీ 31/08/2022
మద్య వ్యసనం మరియు మాదక ద్రవ్యాల దుర్వినియోగం నిరోధక రంగంలో అత్యుత్తమ సేవలకు జాతీయ అవార్డులు 2022- చివరి తేదీ 29/08/2022
జీవన్ రక్షా పదక్ - చివరి తేదీ 30/09/2022
మరిన్ని వివరాలు మరియు నామినేషన్ల కోసం, దయచేసి 'రాష్ట్రీయ పురస్కార్' పోర్టల్  సందర్శించండి.
(Visitor Counter : 121
గిరిజన వ్యవహారాల మంత్రిత్వ శాఖ
సంకల్ప్ సే సిద్ది పేరుతో ట్రైఫెడ్ విలేజ్ డిజిటల్ కనెక్ట్ డ్రైవ్ ప్రారంభం
విలేజ్ డిజిటల్ కనెక్ట్ కార్యక్రమం విజయవంతం అయిన తరువాత దేశవ్యాప్తంగా ట్రైఫెడ్ ప్రాంతీయ అధికారులు గిరిజన జనాభా అధికంగా ఉన్న గ్రామాలకు వెళ్లి 2021లో వివిధ కార్యక్రమాలను వాటి అమలును పర్యవేక్షించారు. అందులో భాగంగా గిరిజన వ్యవహారాల మంత్రిత్వ శాఖ క్రింద ట్రైఫెడ్ 'సంకల్ప్ సే సిద్ధి'- విలేజ్ & డిజిటల్ కనెక్ట్ డ్రైవ్ ప్రారంభించింది. వంద రోజుల డ్రైవ్లో భాగంగా ఏప్రిల్ 1, 2021 నుండి 150 బృందాలు  పది గ్రామాలను సందర్శిస్తాయి. రాబోయే 100 రోజుల్లో ప్రతి ప్రాంతంలో 100 గ్రామాల చొప్పున దేశంలో 1500 గ్రామాలు ఈ కార్యక్రమంలో భాగస్వామ్యం అవుతాయి. ఈ గ్రామాల్లో వందన్ వికాస్ కేంద్రాలను యాక్టివేట్ చేయడమే ఈ డ్రైవ్ యొక్క ప్రధాన లక్ష్యం.
సమాజంలో వెనుకబడిన గిరిజన వర్గాలకు సహాయం చేయడానికి ట్రైఫెడ్ ఆధ్వర్యంలో అనేక కార్యక్రమాలు, పథకాలు అమలవుతున్నాయి. ట్రైఫెడ్ పథకంలో మైనర్ ఫారెస్ట్ ప్రొడక్ట్స్ మార్కెటింగ్  కార్యక్రమం ద్వారా కనీస మద్దతు ధర  అందుస్తుంది. ఎంఎఫ్పి కోసం విలువ అధారిత అభివృద్ధి, అటవీ ఉత్పత్తులను సేకరించేవారికి ఎంఎస్పి అందిస్తుంది. గిరిజన సమూహాలకు విలువతో పాటు అదనంగా మార్కెటింగ్ను పరిచయం చేస్తుంది. వందన్ వికాస్ కేంద్రాలు దేశవ్యాప్తంగా విస్తృతంగా ఆమోదం పొందాయి. ముఖ్యంగా 2020లో మహమ్మారి సమయంలో ఈ పథకం గిరిజనులకు అండగా నిలిచింది.
గిరిజనులు సేకరించే ఉత్పత్తులకు ప్రాధమిక ప్రాసెసింగ్, నిల్వ, రవాణా మొదలైన వాటికి సరసమైన ధరలను నిర్ధారించడానికి ఒక ఫ్రేమ్వర్క్ను ఏర్పాటు చేయడం ఎంఎస్పి ఫర్ ఎంఎఫ్పి పథకం యొక్క లక్ష్యం. గిరిజనులు ఎదుర్కొంటున్న సమస్యలను పరిష్కరించడంతో పాటు వనరుల స్థావరం యొక్క స్థిరత్వాన్ని నిర్ధారించడంతో పాటు ప్రభుత్వ జోక్యం ద్వారా ఉత్పత్తుల పాడైపోయే స్వభావం, హోల్డింగ్ సామర్థ్యం లేకపోవడం, మార్కెటింగ్ మౌలిక సదుపాయాలు లేకపోవడం, మధ్యస్థుల దోపిడీ వంటి వాటిని నివారిస్తుంది. ఈ కార్యక్రమం ద్వారా 1500 గ్రామాల్లో విడివికెలను యాక్టివేట్ చేసిన తర్వాత వచ్చే 12 నెలల్లో రూ.200 కోట్ల అమ్మకాలను లక్ష్యంగా పెట్టుకున్నారు. సందర్శించే బృందాలు ట్రైఫుడ్ క్లస్టరింగ్ కోసం స్థానాలు మరియు విడివికేలను ఎస్ఎఫ్యుఆర్టిఐ యూనిట్లను గుర్తిస్తాయి. ఈ బృందాలు గిరిజన చేతివృత్తులవారిని మరియు ఇతర సమూహాలను కూడా గుర్తిస్తారు. వారిని సరఫరాదారులుగా ఎంపానెల్ చేస్తారు. తద్వారా వారు ట్రైబ్స్ ఇండియా నెట్వర్క్ ద్వారా - అవుట్లెట్లు మరియు ట్రైబ్స్ ఇండియా.కామ్ ద్వారా పెద్ద మార్కెట్లకు ప్రవేశం పొందవచ్చు.
దేశవ్యాప్తంగా గిరిజన వ్యవస్థ పూర్తి పరివర్తనకు సంకల్ప్ సే సిద్ధి కార్యక్రమం ఉపయోగపడుతుందని భావిస్తున్నారు.
నూతన మరియు పునరుత్పాదక శక్తి మంత్రిత్వ శాఖ
దేశంలో స్థాపిత పవన విద్యుత్ శక్తి సామర్థ్యం 43.7 గిగావాట్లు, ఇది 2029-30 నాటికి 99.9 గిగావాట్లకు పెరిగే అవకాశం
ఈ ఏడాది జూన్ 30 నాటికి, దేశంలో స్థాపిత పవన విద్యుత్ శక్తి సామర్థ్యం 43,773 గిగావాట్లు. 2022-23 ఆర్థిక సంవత్సరంలో, దేశంలో పవన శక్తి ద్వారా ఉత్పత్తయిన విద్యుత్ పరిమాణం 71,814 మిలియన్ యూనిట్లు. ఆ ఆర్థిక సంవత్సరంలో పవన విద్యుత్ ఉత్పత్తి చేసిన ప్రధాన రాష్ట్రాలు ఆంధ్రప్రదేశ్, గుజరాత్, కర్ణాటక, కేరళ, మధ్యప్రదేశ్, మహారాష్ట్ర, రాజస్థాన్, తమిళనాడు, తెలంగాణ.
కాప్26లో ప్రధాన మంత్రి చేసిన ప్రకటనకు అనుగుణంగా, 2030 నాటికి శిలాజ రహిత వనరుల నుంచి 500 గిగావాట్లు స్థాపిత విద్యుత్ సామర్థ్యాన్ని సాధించడానికి కేంద్ర నూతన & పునరుత్పాదక విద్యుత్ శక్తి మంత్రిత్వ శాఖ కృషి చేస్తోంది. ఇందులో పవన విద్యుత్ సామర్థ్యం కూడా కలిసి ఉంది. సెంట్రల్ ఎలక్ట్రిసిటీ అథారిటీ ఇచ్చిన 'రిపోర్ట్ ఆన్ ఆప్టిమల్ జనరేషన్ కెపాసిటీ మిక్స్ ఫర్ 2029-30 వెర్షన్ 2.0' ప్రకారం, 2029-30 చివరి నాటికి పవన విద్యుత్ స్థాపిత సామర్థ్యం 99,895 గిగావాట్లుగా అంచనా వేశారు.
కేంద్ర విద్యుత్, నూతన & పునరుత్పాదక విద్యుత్ శక్తి శాఖ మంత్రి  శ్రీ ఆర్.కె.సింగ్, ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని తెలిపారు.
ఆర్థిక మంత్రిత్వ శాఖ
చట్టం, విధివిధానాలకు సంబంధించి జి ఎస్ టి కౌన్సిల్ సిఫార్సులు
కేంద్ర ఆర్థిక, కార్పొరేట్ వ్యవహారాల శాఖామంత్రి శ్రీమతి నిర్మలాసీతారామన్ అధ్యక్షతన ఈ రోజు ఢిల్లీలో 40వ జిఎస్టీ కౌన్సిల్ సమావేశం వీడియో కాన్ఫరెన్స్ ద్వారా జరిగింది. ఈ సమావేశానికి ఆర్థిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ ఠాకూర్, రాష్ట్రాల, కేంద్ర పాలిత ప్రాంతాల ఆర్థిక మంత్రులు, అధికారులు కూడా హాజరయ్యారు.
చట్టం, విధివిధానాలకు సంబంధించి జి ఎస్ టి కౌన్సిల్ ఈ కింది సిఫార్సులు చేసింది.
వర్తకానికి అనువైన చర్యలు:
పాత రిటర్న్ ల ఆలస్యపు జరిమానా తగ్గింపు:
రిటర్న్ ల దాఖలు లో పెండింగ్ లు పూర్తిగా తగ్గించే చర్యల్లో భాగంగా 2017 జులై నుంచి 2020 జనవరి వరకు ఉన్న పన్ను కాలానికి సంబంధించి ఫార్మ్ జిఎస్టీ ఆర్ - 3బి దాఖలు చేయనివారికి ఆలస్యపు జరిమానా తగ్గించటమో, రద్దు చేయటమో జరుగుతుంది.
పన్ను బాధ్యత లేని పక్షంలో ఆలస్యపు జరిమానా సున్నా
ఎలాంటి పన్ను బాధ్యతా లేని పక్షంలో ఒక్కో రిటర్న్ కు గరిష్ఠంగా ఆలస్యపు రుసుమును రూ. 500/- గా నిర్ణయించారు.
01.07.2020 నుంచి 30.09.2020 వరకు దాఖలు చేసిన అన్ని జిఎస్టీ ఆర్ - 3బి రిటర్న్ లకు ఈ ఆలస్యపు రుసుము తగ్గింపు వర్తిస్తుంది.
ఇదే కాకుండా కొద్దిమొత్తంలో పన్ను చెల్లించే వారికి ఊరట కలిగేలా 2020 ఫిబ్రవరి, మార్చి, ఏప్రిల్ పన్ను కాలానికి ఆలస్యపు దాఖలుకు అవకాశం:
మొత్తం టర్నోవర్ రూ. 5 కోట్ల వరకు ఉంటూ కొద్దిమొత్తంలో పన్ను చెల్లించేవారికి 2020 ఫిబ్రవరి, మార్చి, ఏప్రిల్ నెలల్లో చేసిన సరఫరాలకు గాను ఆలస్యపు రిటర్న్ ల దాఖలుకు వడ్డీ రేటు 2020 జులై వరకు ఏడాదికి 18% నుంచి 9% కు తగ్గిస్తూ 30.09.2020 వరకు ఈ అవకాశం కల్పించారు. అంటే, ఈ నెలలకు కొద్దిమొత్తం పన్ను చెల్లింపుదారుల మీద 2020 జులై 6 వరకు ఎలాంటి అపరాధ వడ్డీ వేయరు, ఆ తరువాత 30.09.2020 వరకు 9% వడ్డీ వసూలు చేస్తారు.
తరువాత కాలానికి 2020 మే, జూన్, జులై నెలలకు తక్కువమొత్తం పన్ను చెల్లింపుదారులకు ఊరట:
కోవిడ్-19 సంక్షోభం నేపథ్యంలో మొత్తం టర్నోవర్ రూ. 5 కోట్ల వరకు ఉన్నవారు 2020 మే, జూన్, జులై నెలల్లో చేసిన సరఫరాలకు గాను దాఆఖలు చేసే జిఎస్టీ ఆర్ - 3బి రిటర్న్ లకు ఆలస్యపు రుసుము, వడ్డీ రద్దు చేయటం ఒక ఊరట. అయితే, వారు 2020 సెప్టెంబర్ లోగా దాఖలు చేయాల్సి ఉంటుంది.
రిజిస్ట్రేషన్ రద్దు పునరుద్ధరణ కోరుతూ ఏకకాల పొడిగింపు:
రద్దయిన జిఎస్టీ రిజిస్ట్రేషన్ పునరుద్ధరణ పొందలేని పన్ను చెల్లింపుదారులకు వెసులుబాటు కల్పిస్తూ మరొక అవకాశం ఇస్తారు. 12.06.2020 లోగా రిజిస్ట్రేషన్ రద్దయి ఉన్న పక్షంలో వాటి పునరుద్ధరణ కోసం దరఖాస్తులు చేసుకోవటానికి 30.09.2020 వరకు అవకాశం ఇస్తారు.
సిజిఎస్ టి చట్టం లోను, ఐజి ఎస్ టి చట్టంలోను సవరణలు చేస్తూ ఫైనాన్స్ యాక్ట్ 2020 లోని కొన్ని క్లాజులు 30.06.2020 నుంచి అమలులోకి వస్తాయి.
(